**Årsmelding 2022 for diakonien i Stathelle, Bamle og Herre menigheter. Godkjent i diakoniutvalget 12.1. 2023. Godkjent i møte 12.1.2023.**

«Hvor henter du styrken din fra i disse utfordrende tider?» Spørsmålet har diakonen spurt mange om det siste året. Svarene de fleste har gitt er at Gud er med dem. Videre deler de sterke personlige vitnesbyrd om en Guds som er trofast, og om en tro som holder i medgang, og i motgang. I samtalene oppleves det ofte som om jeg er på hellig grunn. Stor er min takknemlighet til Gud, og til alle dere som ber. Det nytter å be.

**Året 2022 ble også et annerledes år:** Hvor koronaen, krigen i Ukraina, energikrise og høye prisstigninger har satt sitt preg på hverdagen.Da er det godt å merke hvordan mennesker har sin styrke i Gud, og at han er med oss i alle slags dager. Mye godt skjer også og vi kan nevne: ved-gruppe, superhelg, ungdomssamlinger, familiemiddager, besøk, samtaler, blomsterhilsener, matgaver, andakter og mye mye mere.

Kjærlighet i ord og handling ligger til grunn for engasjementet for diakonien. Det har gjort at man har tenkt nytt om hvordan vi har kunnet utføre flere oppgaver. I 2022 har muligheten blitt å starte opp ved- gruppe som blir diakoniens bidrag inn i energikrisen.

**Diakoniutvalget i perioden 2019- 2023** for Bamble, Herre og Stathelle består av: Leder: Liv Aslaug Gjerstad, Nestleder: Torunn Dahl Finmark, Kristin Rise Nøstdal, Bjørg R. Dahl og Inger Marie Kastet, Unni Haugland Bamle og Reidun Fadum Hvale. Kasserer er Bjørg Synøve Dahl.

**Bemanning:** Ansatte i 2022: diakonmedarbeider Unni Haugland Bamle i kirkene: Bamble, Herre og Stathelle sogn. Det er en 40% stilling. Unni sluttet og ble pensjonist fra mai. Soknediakon Reidun Fadum Hvale i kirkene: Bamble, Stathelle, Herre og Langesund sogn. Det er en 75% stilling hvor 15% av stillingen er spesielt mot barn og unge i menighetene Herre, Stathelle og Bamble. Reidun utvidet stillingen til 100% fra mai 2022.

**Visjon:** Diakoniutvalget har hele Bamble som sitt virkeområde. Vi ønsker å respektere ethvert menneske. Anerkjenne deres verdi og bidra til at de blir sett, og får hjelp med livets små og store problemer. Det gjelder for mennesker i alle aldre uavhengig av tro, livssyn og kulturbakgrunn. Hovedvekten på arbeidet skal legges på marginaliserte grupper som kan ha rusproblemer, fattige, psykisk, fysiske syke, ellers mennesker i sårbare situasjoner.

**Diakoniplan** for Bamble, Herre og Stathelle ble vedtatt i 2019, og er gjeldende til 2023.

**Regnskapet** viser et underskudd for 2022 på kr. 11.000.- Diakon og diakoniutvalget må jobbe med å skaffe flere midler for 2023.

**Aktiviteter:** I 2022 har diakoniutvalget gjennomført fire møter og noe mail kontakt.

Allehelgenssøndag i november ble markert i alle tre kirkene. Diakoniutvalget var delaktige, og engasjerte sangere.

I forbindelse med allehelgen ble det sendt ut invitasjoner til søndagens gt, og til sorgkvelder. Diakoniutvalget var arrangjører for kveldene, og forelesere var: Våren i Langesund kirke sokneprestene Geir Grøtberg, Margrete Holmeide og soknediakon Reidun Hvale. Høsten i Stathelle kirke Knut Halfdan Svendsen. Diakonien engasjerte sangere, og serverte et enkelt måltid. Det var lærerike kvelder. Diakonen har også hatt foredrag om sorg på Falkåsen, og for komfirmanter.

Diakonien åpnet menighetshuset i Bamble i forbindelse med et dødsfall.

Prosjektet «ung sorg» er et samarbeidsprosjek hvor de fleste av diakonene i Telemark er engasjert. Målet er å kunne tilby Bamble videregående skole et sorg tilbud fra 2023. Det jobbes videre med prosjektet.

Til jul ble det kjøpt blomster med en julehilsen til mennesker vi har kontakt med. Det ble gitt ut flere gavekort på mat.

Det har blitt gjennomført ca. 170 besøk. Vi har sendt blomsterhilsen til noen jubilanter.

Diakonene, soknepresten og frivillige har en bønnegruppe som møtes jevnlig i Bamble.

Ved - gruppa er et nytt prosjekt som diakonien, sammen med kirketjenerne, og frivillige i Bamble har starte opp for å møte menneskers behov for vedsekker. Målet er at mennesker som trenger det skal få gratis eller rimelig ved. For å kunne nå dette målet inngikk diakonien et samarbeid med kirketjenerne. De hogger blant annet tørre asketrær rundt gravplassen på Eik. Det må stadig ryddes ved de andre kirkene og kirkegårdene også. Tømmeret fraktes til Eik kirkegård. Der har vi opprette en plass, både ut og inne, hvor vi kan kløve ved, pakke i sekker og lagre veden. Garasjen inneholder blant annet et sted hvor det er muligheter til å spise, og bruke toalett.

Målet er å kunne utforske nye måter å treffe folk på, og at de som trenger ved kan bidra blant annet til å pakke sin egen ved, men også ved til andre. På den måten vil de få ved rimelig eller gratis.

For tiden er det åtte frivillige som er med fra alle menighetene i Bamble. Tidspunktet for gruppa er annenhver onsdag fra kl. 10.30-14.30. på Eik gravlund.

Prosjektet har mottatt kr. 10 000.- fra Bamble kommune, kr. 20 000.- er OVF midler og kr. 2000.- fra en konsert Roy hadde før jul. Til nå har vi gitt ut noe ved, og har en del på lager.

Superfredagen var et felles ungdomsarrangement for kirkene i Bamble i Rønholthallen. Det ble satte opp buss fra Langesund. 75 ungdommer kom til en flott kveld.

For tiden er det ungdomsklubben Credo i Bamble som er felles tilbudet til ungdommen i menighetene våre. Alder er 13-18 år. Diakonen er leder for klubben sammen med MR leder i Bamble, frivillige, trosopplærer og kappelan. Det er åpne ungdomskvelder annen hver fredag på menighetshuset i Bamble. I 2022 var det 16 Credokvelder med ca 15 ungdommer tilstede hver gang. Credo har sitt eget styre.

I Stathelle kirke har det våren 2022 vært tilbud om ungdomssamlinger etter komfirmantundervisningen. Det var til sammen 6 samlinger. Kappelan og diakonen var med.

Menighetene i Bamble fikk tildelt statlige midler som vi valgt å bruke på familiemiddager. Et samarbeid mellom diakonien og trosopplæringen gjorde at vi fikk til flere middager i kirkene våre. Møteplassen hvor små og store kan spise middag sammen vist seg å være et veldig godt tilbud. Det jobbes videre for å få til familiemiddager i 2023.

Felles påskelunch for kirkene i Bamble på Brotorvet ble gjennomført, og er en god måte å møte mennesker på. Vi samarbeider med Solstua kulturbarnehage som har opptreden hvor tema er påskebudskapet.

En gruppe frivillige ønsker mere fokus på sjelesorg, og har tatt kontakt med diakonen om å utvikle tilbudet sammen. Planleggingen fortsetter i 2023.

Reidun fortsatte på sjelesorgstudier 2022. Det er et Norsk/svensk studie over 4 semester.

**Samarbeid med Bamble kommune:** Året 2022 inviterte Bamble kommune til et møtepunkt med organisasjoner som driver sosialt arbeid i Bamble kommune. Det var et nyttig møte hvor vi ble presentert for hverandre, og ble informert om kommunens arbeid, men også de forskjellige institusjonenes arbeid. Leder i diakonutvalget og diakonen var tilstede. Kommunen følger opp med et nytt møte januar 2023.

Samarbeidet med Bamble kommune skjer også ved at kirken er tilstede på tre institusjoner. De tilbys andakter og gudstjenester med nattverd. Det er prest, diakon, organist og frivillig som har denne tjenesten. Det ble tilbudt uteandakter vår og høst til stor glede for de som deltok.

**Deltakelse i kristne kulturarrangementer:** Julevandringer er et populært tilbud. I 2022 ble det gjennomført julevandringer over fire dager i alle kirkene våre. Bamble, Herre og Stathelle kirke. Trosopplærer og diakonen organiserer arbeidet.

Tre dager hvert år i mai og juni inviteres alle elever på 7. trinn til kirkesafari i Bamble kirke. Målet med Safarien er å: bli kjent med Bambles historie. Vi diakoner var med sammen med øvrig stab og flere frivillige. Trosopplærer og diakonen organiserer arbeidet.

**Hallovenn** 2022ble arrangert i Bamble. En frivillig fra diakonien i Bamble var med.

**Nestekjærlighet:** Diakonene fortsetter å følge opp familier og enkeltpersoner. Flere har vi hatt kontakt med over en tid. De støttes med blant annet kjøring til lege, støtte til møte med offentlige kontorer, formidle økonomisk hjelp til mat mm. Vi er i kontakt med mange utfordringer som sorg, psykiske, -rusrelaterte, -økonomiske problemer og ensomhet med mere. Noen har utfordringer med å finne fram i det offentlige hjelpeapparatet eller mangler motivasjon og drivkraft til å ta tak i egen livssituasjon. Gjennom året har det blitt gitt ut gavekort, mat og ved til noen som trenger det.

Noen frivillige er besøkere. Det er potensiale for å utvide og bygge opp en aktiv besøkstjeneste, noe diakoniutvalget ønsker å arbeide videre med.

**Inkluderende fellesskap:** Maria kapellet har tiligere hatt tilbud om andakter hver onsdag i juli og august. På grunn av utbedringer i Bamble var det ikke andakter i 2022.

Tilrettelagt undervisning for konfirmantopplæringen i alle kirkene har diakonen ansvaret for.

I 2022 var det ingen som ønsket tilrettelagt undervisning.

**Simen:** «Sammen i menigheten» er et tilbud til mennesker med utviklingsheming i Bamble. «Simen» møtes annen hver onsdag fra 18 til 20 i Langesund kirke. En «Simen» kveld er slik: Spise og kose seg sammen, ha det moro sammen gjennom sang og musikk. Prate sammen og dele små og store gleder og problemer i hverdagen. Hver kveld avsluttes med lystenning, sang, andakt og bønn. Målet er at kirkene i Bamble sammen skal ha et tilbud til denne gruppen. Det drives av diakonen og fem frivillige. Rune Rasmussen er spesialprest for inkluderende kirkeliv, Agder- og Telemark bispedømme, og er med som leder på Simen. Juleavslutning for alle ledere og frivillig i Grenland var i Stathelle kirke. Organist Marit Rike har vært engasjert musikkprosjektet. Lønnsmidler ble dekket av midler fra Skagerak sparebank og diakonmidler hos biskopen. Musikkprosjektet er et samarbeid med foreldregruppen NFU Bamble lokallag. De har søkt og mottatt midler til instrumenter, transport og mat fra Stiftelsen Dagsrudheimen. Simen får også OVF og K-stud midler.Målet for prosjektet er å:Bidra til at utviklingshemmede kan oppleve gleden med musikk i felleskap med andre. Utvikle musikalsk glede og sine musikalske evner. Bruke musikk til å rekruttere og være en attraktiv klubb for yngre utviklingshemmede i kirken.

Simen har deltatt på Hel gt i Langesund og Bamble kirke, og på konserter. Simen har eget misjonsprosjekt i samarbeid med NMS. Det er et inkluderings/misjons arbeid i Estland.

**Frivillige:** Diakonien er så heldige å samarbeidet med ca 58 frivillige i 2022. Frivillige er viktige for arbeide i menighetene. De ble invitert til ledersamlinger, deltakelse på diakomnikonferansen, og fester for frivillige.

**Vern om skaperverket:** Det er et tema menighetenekan ha mere bevissthet. Se FNs bærekraftmål under.

**Kamp for rettferdighet:** Kirkens nødhjelp. Konfirmantene er med på innsamlingen.

**FN s bærekraft mål**: Kirken har gitt ut materiale om bærekraftmålene. Se linken:

<http://bærekraftsboka.no/kristen-tro-og-teologi-som-perspektiv-pa-baerekraftsmalene/>

Bamble kommune kan være en viktig samarbeidspartner her.